als_Latn dik_Latn sag_Latn
FOTO/ Egjipt, 36 të vdekur nga dy shpërthimet në kishë, ISIS merr përsipër sulmet
EGJIPT -ISIS merr përsipër përgjegjësinë e sulmeve në dy kishat në Egjipt. Media e ISIS, Amaq njoftoi se një skuadër e tyre kreu shpërthimet në dy kishat mëngjesin e së dielës.
Nga shpërthimi i parë që ndodhi në qytetin egjiptian të Tanta-s, në veri të Kajros mbetën të vdekur 25 të vdekur dhe dhjetëra të palgosur. Ndërsa nga sulmi i dytë në Aleksandi mbetën të vdekur 11 persona.
Në momentin e shpërthimit brenda në kisha po celebrohej e ‘Diela e Palmave”, e cila mbahet një javë para Pashkëve.
Në vendngjarje mbërritën menjëherë forcat e policisë të cilat rrethuan zonën ku ndodhën shpërthimet. Të krishtërët përbëjnë rreth 10% të popullsisë egjiptiane.
Kjo nuk është hera e parë që kryhen sulme ndaj kishave të krishtera koptike, teksa në dhjetor të vitit të kaluar një bombë në katedralen më të madhe të Kairos la të paktën 25 viktima dhe 49 të plagosur, shumica e të cilëve gra e fëmijë, në atë që rezultoi si sulmi më vdekjeprurës ndaj minoritetit të krishterë në Egjipt ndër vite.
(er.cu/BalkanWeb)
als_Latn als_Latn als_Latn als_Latn als_Latn als_Latn dan_Latn